Aktualizácia programu údržby a opráv ciest

A.	Financovanie programov cestnej infraštruktúry v rozpočtovom roku 2002

V zmysle prílohy č.6  k  zákonu č. 586/2001 Z.z. o štátnom rozpočte na rok 2002 sú účelové prostriedky cestnej infraštruktúry v rozpočtovej kapitole MDPT SR členené nasledovne (v tis. Sk):

-	výstavba diaľnic a rýchlostných komunikácií – kapitálové výdavky .....10 597 600 
-	údržba a oprava ciest ................................................................................ 1 952 000 
-	výstavba a rekonštrukcia ciest – kapitálové výdavky............................... 1 244 450.

       Uvedené výdavky zodpovedajú nasledovnej programovej štruktúre cestnej infraštruktúry      rozpočtovej kapitoly MDPT SR:

-	Rozvoj diaľnic a rýchlostných ciest do roku 2006
-	Program údržby a opráv ciest a diaľnic do roku 2005
-	Výstavba cestnej siete do roku 2005.

      
B.	Aktuálny stav cestnej siete

       Program údržby a opráv ciest a diaľnic do roku 2005 je pripravený vo forme samostatného materiálu na rokovanie vlády SR. Materiál obsahuje zhrnutie výsledkov systému hospodárenia s vozovkami ciest a mostami, ako aj výsledkov analýzy stavu technickej základne správy a údržby ciest. Obdobne obsahuje zhrnutie výsledkov  hodnotenia technického stavu diaľnic a diaľničných mostov. Poukazuje na alarmujúci stav najmä na sieti ciest  II. a III. triedy.  Formuluje programové ciele úlohy v údržbe a v opravách ciest a mostov ako aj v rozvoji technickej základne správy a údržby ciest do roku 2005.  Materiál bol koncipovaný na základe konkrétnych meraní a  systémového hodnotenia dopravno – technického a stavebného stavu ciest v roku 2001. 
            
       Podľa  kontinuálneho hodnotenia stavebného stavu ciest k 1.5.2002 je preukázané, že situácia sa naďalej rapídne zhoršuje najmä na cestách III. triedy aj v dôsledku opakovaných povodní a zosuvov pôdy. Následky týchto udalostí je možné odstraňovať len zaradením postihnutých úsekov ciest do kategórie opráv alebo rekonštrukcií. 

       Na udržanie prevádzkyschopnosti cestnej siete je nevyhnutné, aby úseky ciest v stupni hodnotenia „nevyhovujúci stav“ boli zaradené do programu opráv neodkladne a úseky ciest v stupni hodnotenia „havarijný stav“ (rozpad povrchu a konštrukcie vozovky) okamžite. 

         
       Nevyhovujúci stavebný stav cestnej siete na základe meraní z roku 2001 a jeho zhoršenie 
       po zime 2001/2002 je obsiahnutý v nasledujúcej tabuľke.

Cesty | 2001 | k 1.5.2002
| km | % | km | %
I. triedy v celkovej dl.  3 120 km,  z toho : | | | |
-	v nevyhovujúcom stave | 545,3 | 17,5 | 616,0 | 19,7
-	v havarijnom stave | 51,3 | 1,6 | 51,3 | 1,6
II. triedy v celkovej dl.  3 771 km,  z toho : | | | |
-	v nevyhovujúcom stave | 665,9 | 17,6 | 665,9 | 17,6
-	v havarijnom stave | 92,4 | 2,4 | 92,4 | 2,4
III. triedy v celkovej dl. 10 332 km,  z toho : | | | |
-	v nevyhovujúcom stave | 2 406,5 | 23,3 | 2 641,7 | 25,6
-	v havarijnom stave | 408,7 | 3,9 | 477,8 | 4,6

       Príčinou tohto stavu je dlhodobé zaostávanie cykličnosti  opráv z dôvodov nedostatku finančných prostriedkov. 

C.	Návrh na riešenie v rozpočtovom roku 2002

Systémové riešenie opráv ciest je obsiahnuté v citovanom materiáli  „Program údržby a opráv ciest a diaľnic do roku 2005“, ktorý je pripravený na rokovanie vlády SR a navrhuje výrazné zvýšenie výdavkov na opravy od rozpočtového roku 2003. Z účelových prostriedkov v objeme 1,952 mld. Sk určených na údržbu a opravu ciest a diaľnic a ostatné tovary a služby Slovenskej správy ciest v rozpočtovom roku 2002,  je reálne možné vyčleniť na stavebné opravy ciest - zahrnujúce výmenu alebo obnovu krytu vozoviek nad 3 cm -  len 210 mil. Sk, čo vlastne znamená opraviť cestné úseky v celkovej  dĺžke 120 km. Vzhľadom na popísaný stav cestnej siete je potrebné  už  v rozpočtovom roku  2002 hľadať možnosti zvýšenia výdavkov na opravu ciest.  S prihliadnutím na havarijné stavy, povodňové opravy ciest a výstupy zo systému hospodárenia s vozovkami je neodkladné  vykonať opravy  ciest v dĺžke  350 - 370 km.  Finančne to znamená zvýšiť výdavky o 495 mil. Sk. 

        Zabezpečenie prevádzkyschopnosti cestnej siete považujeme za prioritnú úlohu v cestnom hospodárstve. Vychádzajúc z tejto zásady a úlohy nezvyšovať  výdavky  kapitoly MDPT SR, navrhujeme  požadované zvýšenie bežných výdavkov vykryť znížením kapitálových výdavkov na program rozvoja diaľnic a rýchlostných ciest.  

       V programe rozvoja diaľnic a rýchlostných ciest dochádza oproti pôvodným zámerom k niektorým zmenám v začatí stavieb  a  znížení objemu  prác a dodávok. Menovite  začatie stavby D2 Bratislava Lamačská cesta – Staré Grunty sa presúva na koniec roka 2002, začatie stavby D1 Bratislava Viedenská cesta – Prístavný most sa presúva na záver roka 2003 a znižuje sa objem prác a dodávok na stavbe D1 Ladce – Sverepec z titulu zmeny zhotovovateľa.  U týchto stavieb navrhujeme  zníženie výdavkov v roku 2002 v celkovom objeme 495 mil. Sk nasledovne :

(v tis. Sk)
Názov stavby | Plánované výdavky na stavebné práce v roku 2002 | Zníženie výdavkov na stavebné práce v roku 2002 | Použitie získaných výdavkov v roku 2002

D2 Bratislava Lamačská cesta – Staré Grunty

1 221 800

- 117 300

-   uzn.vl.č.445/2002 
                          1 000 000
-	oprava ciest 
117 300

D1 Bratislava Viedenská cesta – Prístavný most

774 454

-227 700

-	oprava ciest 
227 700

D1 Ladce – Sverepec

717 000

-150 000

-	oprava ciest 
150 000

Celkom

-   uzn.vl.č.445/2002 
                          1 000 000
-	oprava ciest  spolu
495 000

D.	Návrh na vykonanie rozpočtového opatrenia

Navrhujeme, aby v zmysle § 3 zákona č. 586/2001 Z.z. o štátnom rozpočte na rok 2002 vláda Slovenskej republiky upravila záväzné ukazovatele štátneho rozpočtu na rok 2002 v kapitole MDPT SR v prílohe č. 6  k zákonu č. 586/2001 Z.z.  nasledovne :
                                                                                                   
                                                                                                          (v tis. Sk)
Kapitálové výdavky:                                                                     - 495 000              
-	z toho: výstavba diaľnic a rýchlostných 
                          komunikácií                                                                 - 495 000 

      Bežné výdavky:                                                                             + 495 000
-	z toho: údržba a oprava ciest 
                         (tovary a služby)                                                          + 495 000